Številka: 1004-36/2022-1

Datum: 23.02.2022

Na podlagi 57. člena Zakona o javnih uslužbencih (Uradni list RS, št. 63/07 - uradno prečiščeno besedilo, 65/08, 69/08-ZTFI-A, 69/08-ZZavar-E in 40/12 - ZUJF) **Finančna uprava Republike Slovenije,** objavlja interni natečaj za zasedbo prostega delovnega mesta:

**na Finančnem uradu Koper**

**CARINIK** v Oddelku za mejno kontrolo Luka Koper

Naloge na uradniškem delovnem mestu se opravljajo v nazivu carinik III, II, I.

Osnovni plačni razred delovnega mesta je 24. plačni razred, to je 1.085,43 EUR bruto.

***Pogoji za zasedbo delovnega mesta:***

* srednje tehniško in drugo strokovno izobraževanje/srednja strokovna izobrazba, srednje splošno izobraževanje/srednja splošna izobrazba,
* 6 mesecev delovnih izkušenj na zahtevani stopnji izobrazbe,
* opravljeno imenovanje v naziv,
* opravljen strokovni izpit iz upravnega postopka prve stopnje.

***Posebni pogoji in dodatna znanja:***

* strokovni izpit po Zakonu o finančni upravi:
* splošni strokovni izpit za opravljanje nalog finančne uprave ter
* strokovni izpit za finančni nadzor I. stopnja,
* preizkus znanja za vodenje prekrškovnega postopka in izdajo plačilnega naloga.

***Opis nalog iz sistemizacije:***

* opravljanje nadzora nad vnosom, iznosom, tranzitom in prenosom blaga v skladu s carinskimi in drugimi predpisi,
* opravljanje nalog v zvezi s carinjenjem blaga in gibanjem, skladiščenjem in proizvodnjo trošarinskih izdelkov,
* obračunavanje obveznih dajatev,
* odkrivanje in preprečevanje kršitev predpisov, za izvajanje katerih je pristojna Finančna uprava,
* vodenje prekrškovnega postopka pred izdajo odločbe o prekršku in izdaja plačilnega naloga,
* opravljanje drugih nalog in dejanj, določenih z zakonom in drugimi predpisi ter opravil, ki jih odredi nadrejeni.

Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje za nedoločen čas v organih državne uprave ali drugih organih, ki so po sporazumu z Vlado RS vstopili v interni trg dela.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Prijava mora vsebovati:

1. izjavo o izpolnjevanju pogoja glede uradniškega naziva, iz katere je razviden naziv, ki ga kandidat ima,
2. izjavo o nazivu delovnega mesta, ki ga zasedate ter naziv organa v katerem imate sklenjeno delovno razmerje,
3. izjavo, da imate delovno razmerje sklenjeno za nedoločen čas,
4. pisno izjavo o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova na kateri je bila izobrazba pridobljena,
5. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj,
6. pisno izjavo o opravljenem obveznem usposabljanju za imenovanje v naziv,
7. pisno izjavo o opravljenem strokovnem izpitu iz upravnega postopka druge stopnje,
8. pisno izjavo, da za namen natečajnega postopka dovoljujete Finančni upravi Republike Slovenije pridobitev podatkov iz zgoraj navedenih izjav, iz centralne kadrovske evidence oziroma iz kadrovske evidence organa, v katerem opravljate delo.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava naj vsebuje kratek življenjepis, kjer uslužbenec opiše vsa področja dela, ki jih je do sedaj pokrival. Kandidat naj v prijavi poleg formalne izobrazbe navede tudi druga znanja in veščine, ki jih je pridobil.

Natečajna komisija bo strokovno usposobljenost kandidatov presojala na podlagi priloženih dokazil oziroma v skladu z merili in metodami.

Izbrani kandidat bo premeščen na delovno mesto za nedoločen čas, s polnim delovnim časom.

Kandidat, v roku 8 dni po objavi, vloži prijavo v pisni obliki (lahko na priloženem obrazcu [Vloga](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) za zaposlitev in izjavi), ki jo pošlje na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

Prijave se pošljejo na naslov: Finančna uprava RS, FU Koper, Piranska cesta 2, 6000 Koper ali na [kp.fu@gov.si](mailto:kp.fu@gov.si).

Obvestilo o končanem postopku internega natečaja bo objavljeno na portalu GOV.si.

Dodatne informacije o formalni izvedbi postopka prejmete pri ga. Špeli Povše, tel.: 01/478-2728.

Za dodatne informacije o vsebini dela se lahko obrnete na ga. Mateja Rihter, tel.: 05/610-8015.

V besedilu internega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Pripravila:

Špela Povše

Višji svetovalec I

Andrej Verhovnik Marovšek, direktor urada

Objava:

* portal GOV.si

Priloga:

* vloga za zaposlitev in izjava